Turkiyada maymunchechak kasalligi aniqlandi

Turkiyada maymunchechak bilan kasallanishning birinchi holati aniqlandi. Bu haqda “Sozcu” xabar berdi.
Mamlakat Sog'liqni saqlash vaziri Fahrettin Ko'ja Turkiyada maymunchechak kasalligi aniqlanganini tasdiqlagan.
“Bemorlarimizdan biriga maymunchechak tashxisi qo'yilgan. xastalikka chalingan odam 37 yoshda bo'lib, unda immunitet tanqisligi kuzatilgan. Hozirda bemor izolyatsiyaga olingan.
Kontaktni kuzatish amalga oshirildi, boshqa kasallanish holati topilmadi. Ma'lumki, bu kasallik nafas olish yo'li bilan emas, balki yaqin jismoniy aloqa orqali yuqadi”, — deydi vazir.
Maymunchechak — odamlarga hayvonlardan yuqadigan, kam uchraydigan virusli kasallik. U kasallangan hayvonlarning qoni, so'lagi yoki kasal terisi, shilliq pardalari bilan bevosita aloqa qilish orqali yuqadi. Yana bir omil, bu kasal hayvonlarning go'shtini iste'mol qilish hisoblanadi.
Shu bilan birga, maymunchechak odamdan odamga havo tomchilari orqali yoki jinsiy yo'l bilan yuqishi mumkin. Britaniyada hozir kasallikning jinsiy yo'q bilan yuqish yo'llari o'rganilmoqda.
Hastalik alomatlari orasida titroq, charchoq, yuqori isitma, bosh og'rig'i va yuzdan boshlanib, tananing qolgan qismiga tarqaladigan teri toshmasi, yara kiradi. Maymunchechakka qarshi maxsus davolash usuli, shuningdek, unga qarshi vaktsina mavjud emas.